**Ministru kabineta rīkojuma projekta “Grozījums ar Ministru kabineta 2012. gada 4. jūlija rīkojumu Nr.312 “Par Pasākumu plānu institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm” apstiprinātajā Pasākumu plānā institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo Pasākumu plāna institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm (turpmāk – Pasākumu plāns) 8.punktu Pasākumu plānā minētos pasākumus īsteno, ja:  1. patvēruma meklētāju skaits īsā laikposmā (1-5 diennaktīs) pārsniedz Valsts robežsardzes (turpmāk – VRS) un Pilsonības un migrācijas lietu pārvaldes (turpmāk – PMLP) ilglaicīgās izmitināšanas kapacitāti un ieradušos patvēruma meklētāju skaits sasniedz 500-3000 cilvēku;  2. valstī vienlaikus (5-10 diennaktīs) ierodas 3000-20000 patvēruma meklētāju.  Pašreiz Latvijas Republikas teritorijā no Latvijas - Baltkrievijas robežas turpinās straujš nelegālās migrācijas plūsmu pieaugums, kā rezultātā strauji tuvojas kritiskajai robežai VRS aizturēto nelegālo imigrantu un patvēruma meklētāju izmitināšanas kapacitāte, PMLP izmitināšanas kapacitāte attiecībā uz patvēruma meklētāju izmitināšanu.  Turpinoties straujajam nelegālās migrācijas plūsmu pieaugumam Valsts robežsardzes Daugavpils pārvaldes (turpmāk – VRS DAP) atbildības teritorijā, 2021. gada 5. augustā Valsts robežsardzē tika izsludināts signāls „Patvērums”. Lai nodrošinātu Valsts robežsardzes plāna rīcībai masveida patvēruma meklētāju pieplūduma gadījumos īstenošanu un sniegtu atbalstu VRS DAP aizturēto ārzemnieku vai patvēruma meklētāju apsardzībā un sākotnējo darbību nodrošināšanā, uz VRS DAP tika komandēts papildus personāls un tehniskais resurss no citām Valsts robežsardzes teritoriālajām pārvaldēm. Līdz 2021. gada 8. augustam par nelikumīgu Latvijas Republikas – Baltkrievijas Republikas valsts robežas šķērsošanu ārpus robežšķērsošanas vietām ir aizturētas kopā 134 personas (pamatā Irākas pilsoņi). Papildus uz Latvijas Republikas – Baltkrievijas Republikas konstatētas pazīmes ar 16 personu pēdām pāri Latvijas Republikas – Baltkrievijas Republikas robežai.  Valsts robežsardzes kopējā ilglaicīgās izmitināšanas kapacitāti aizturēto ārzemnieku un patvēruma meklētāju izmitināšanai var palielināt maksimāli līdz 278 gultas vietām.  Uz 2021. gada 8. augustu VRS DAP Aizturēto ārzemnieku centrā (turpmāk – AĀIC) „Daugavpils” ir izmitinātas 60 personas, VRS DAP ĀIC „Daugavpils” papildu telpās Valsts policijā 12 personas, VRS AĀIC „Mucenieki” 20 ārzemnieki, bet PMLP izmitināšanas centrā „Mucenieki 132 personas.  Vienlaikus izmitināšanas vietu skaits ir ierobežots sabiedrības veselības apdraudējuma dēļ saistībā ar Covid-19 uzliesmojumu un seku novēršanu.  Ņemot vērā to, ka nelegālās migrācijas plūsmas uz Latvijas Republikas – Baltkrievijas Republikas robežas turpina pieaugt ar katru stundu un ņemot vērā, ka uz 2021. gada 6. augustu uz Lietuvas Republikas un Baltkrievijas Republikas robežas kopā aizturēti 4112 nelegālie imigranti, un nelegālo imigrantu plūsmas sāk pārvietoties uz Latvijas Republikas – Baltkrievijas Republikas robežas posmiem, būtu nepieciešams papildus jau Pasākumu plānā jau noteiktiem tā ierosināšanas pamatiem noteikt jaunu pamatu proti, iestājies citu apstākļu kopums, kas rada apdraudējumu institūciju spējām reaģēt uz patvēruma meklētāju pieplūdumu. Minētais iekšlietu ministram plašākas pilnvaras lemt par Pasākumu plāna īstenošanu arī gadījumos, kad pastāv citi būtiski apstākļi, kas var ietekmēt institūciju spējas apdraudējuma novēršanai un mazināšanai.  Ievērojot izveidojušos situāciju uz Lietuvas - Baltkrievijas robežas un Latvijas - Baltkrievijas robežas, kā arī analizējot Valsts robežsardzes rīcībā esošo, publiski pieejamo un no Lietuvas saņemto informāciju par trešo valstu pilsoņu pārvietošanos nolūkā šķērsot ārējo robežu tam neparedzētā vietā un veidā, ir pamats uzskatīt, ka ar Baltkrievijas valsts iestāžu atbalstu tiek īstenots hibrīduzbrukums, kas var radīt tiešus draudus valsts drošībai.  Atbilstoši minētajam nepieciešamas paplašināt kritēriju loku, kuriem iestājoties tiek konstatēta nepieciešamība pieņemt lēmumu par Pasākumu plāna īstenošanu vienā vai vairākās Latvijas Republikas administratīvajās teritorijās.  Vienlaikus, ievērojot 2018. gada 18. decembra Ministru kabineta noteikumos Nr. 823 “Valsts drošības dienesta nolikums” noteikto, pasākumu plānā ierosināts veikt tehnisku grozījumu, aizstājot iestādes nosaukumu “Drošības policija” ar nosaukumu “Valsts drošības dienests” |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iestādes, kas nodrošina valsts robežas uzraudzību un nodrošina patvēruma procedūru. Personas, kuras šķērso ārējo robežu, starptautiskās aizsardzības statusa pieprasīšanai vai bez tā, kā arī neievērojot noteikto robežas šķērsošanas kārtību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |
| --- |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Iekšlietu ministrijas tīmekļvietnē. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzsākot Pasākumu plānā institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm īstenošanu var tikt iesaistītas visas Plānā norādītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministre Marija Golubeva

Vīza: Valsts sekretārs D. Trofimovs

09.08.2021. 22:37

932

S.Barks 67219608

[sandis.barks@iem.gov.lv](mailto:sandis.barks@iem.gov.lv)